Секторот за инспекциски надзор во областа на социјалната заштита и заштита на децата при Министерството за социјална политика, демографија и млади преку инспекторите Зоранчо Стојанов-Главен инспектор со службена легитимација број 28- 0001, Мијалче Стојанов - инспектор за социјална заштита со службена легитимација број 28-0005 и Елена Јанчева - инспектор за социјална заштита со службена легитимација број 28-0020 изврши вонреден инспекциски надзор над субјектот на инспекциски надзор ЈУ Центар за социјална работа Виница, со седиште на ул.,,Страшо Пинџур,, V, Виница застапуван од Директорот Панче Лазаров, со Записник ИП1 број 16-15 од 29.11.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023) го донесе следното

**Р Е Ш Е Н И Е**

Се наредува на Панче Лазаров Директор на ЈУ Центар за социјална работа Виница (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот во сите предмети на корисниците на услугите на лична асистенција, да изготви временски распоред на користење на услугата во текот на месецот, одреден од страна на корисникот во соработка со личниот асистент, координаторот и стручниот работник од Центарот, согласно член 76 и 106 од Законот, и член 15 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (,, Службен весник на Република Северна Македонија,, број 264/219).

**Рокот за извршување на изречената инспекциска мерка изнесува 30 дена од приемот на решението и постојано.**

2.Центарот, при преиспитувањето на фактите и условите во текот на користење на услугата лична асистенција, односно при непосредно извршен вид во домот на корисникот, во записникот да констатира дека увидот е извршен во временскиот распоред за користење на услугата одреден од страна на корисникот, да утврди дали услугата се дава континуирано и квалитетно и согласно потребите на корисникот, согласно член 76, 274 став 2 од Законот за социјалната заштита и член 15 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рокот за извршување на изречената инспекциска мерка изнесува 30 дена од приемот на решението и постојано.**

3.Центарот, да врши исплата на давaтелот на услугата лична асистенција, врз основа на месечен извештај кој покрај вкупен број на часови доставена услуга, да содржи податоци за вид ( основни и инструментални активности) и траење на услугата дадена од личниот асистент на корисникот, односно да утврди дали услугата се дава согласно индивидуалниот план, листата на активности за остварување на услугата и временскиот распоред на користење на услугата во текот на месецот, согласно член 76 и 106 од Законот, и член 15, член 25 став 1 алинеја 11 и член 28 став 1 алинеја 1 од Правилникот за начинот и обемот на социјалните услуги , норматите и стандардите за давање на социјалните услуги лична асистенција (,, Службен весник на Република Северна Македонија ,, број 264/2019).

**Рокот за извршување на изречената инспекциска мерка изнесува 30 дена од приемот на решението и постојано.**

4. Раководното или друго овластено лице во установата за социјална заштита, е должно веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

5.Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за социјална политика,демографија и млади, врз основа на член 329 став 1 алинеја 3 од Законот за социјалната заштита, преку инспекторите Зоранчо Стојанов-Главен инспектор со службена легитимација број 28- 0001, Мијалче Стојанов - инспектор за социјална заштита со службена легитимација број 28-0005 и Елена Јанчева - инспектор за социјална заштита со службена легитимација број 28-0020, изврши вонреден инспекциски надзор над субјектот на инспекциски надзор ЈУ Центар за социјална работа Виница и состави Записник ИП1 број 16-15 од 29.11.2024 година, во кој се констатирани недостатоци и неправилности во постапката за остварување и користење на услугите на лична асистенција, по поднесена анонимна иницијатива за спроведување на вонреден инспекциски надзор ИП1 број 16-15 од 22.11.2024 година.

Фактичката состојба е утврдена врз основа на увид во списите во предметот .

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за социјална политика,демографија и млади под ИП1 број 16-15 од 06.12.2024 година.

Инспектори за социјална заштита:

Зоран Стојанов-Главен инспектор Мијалче Стојанов-инспектор Елена Јанчева-инспектор